संवाद सहयोगी, घुमारवीं : घुमारवीं उपमंडल के ग्रामीण इलाकों में बेशक लोगों निजी बस ऑपरेटरों की हड़ताल से मुशिकलें आई लेकिन एचआरटीसी की ओर से किए गए प्रबंधों ने भी लोगों को काफी हद तक राहत दी। हड़ताल के बाद एचआरटीसी के किए गए इंतजाम से लोग खुश नजर आए। घुमारवीं में लोगों को एचआरटीसी की ओर से बेहतर परिवहन सुविधा देने के प्रयास सफल होते नजर आए। लोगों को हड़ताल से थोड़ी असुविधा तो हुई लेकिन एचआरटीसी ने हर रूट पर सरकारी बस चलाकर लोगों राहत दी।